./data/phi0474/phi056/phi0474.phi056.perseus-lat1.xml
M. Tullius Cicero
is nunc in te maximam spem habet  scio tibi eum non esse odio; quam velis eum obligare in tua manu est   Cum quo si simultas tibi non fuisset, liberius tibi de tota re esset; nunc si ad illam summam veritatem legitimum ius exegeris, cavendum tibi erit ne parum simpliciter et candide posuisseinimicitias videaris   in hanc partem porro tutum tibi erit si quid volueris gratificari; nemo enim necessitudine etamicitia te deterritum ab officio dicet illud mihi occurrit, quod inter postulationem et nominis delationem uxor a Dolabella discessit